Besh kunlik ish haftasida ishlaydigan xodimlar ertaga, 7 yanvar - shanba kuni ishga chiqadilar. Foto: Kun.uz O‘zbekiston Respublikasi prezidentining 2022 yil 23 dekabrdagi “2023 yilda rasmiy sanalarni nishonlash davrida qo‘shimcha ishlanmaydigan kunlarni belgilash va dam olish kunlarini ko‘chirish to‘g‘risida” PF-270-sonli farmoniga muvofiq, 7 yanvar (shanba)dagi dam olish kuni 3 yanvar - seshanbaga ko‘chirilgan. Shu bois besh kunlik ish haftasida ishlaydigan xodimlar uchun 7 yanvar — shanba ish kuni bo‘ladi. Olti kunlik ish haftasida ishlaydigan xodimlar uchun esa shanba odatdagi ish kuni hisoblanadi. Olti kunlik ish haftasida ishlaydigan xodimlar uchun 3 yanvar — seshanba qo‘shimcha dam olish kuni etib belgilangani hisobiga ushbu toifadagi xodimlar boshqa dam olish kunida ishlab bermaydilar.